fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Lastensuojelun sosiaalityöntekijöiden kuormitus ei kevene ilman lisäresurssia - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet
Ylisosiaalineuvos Aulikki Kananojan 7.3.2018 julkaistussa väliraportissa Selvityshenkilön arvio lastensuojelun henkilöstön riittävyydestä ja ratkaisuehdotukset kuormituksen vähentämiseksi (pdf) todetaan, että lastensuojelun sosiaalityön kuormitus on vakava ongelma. Raportin tuli vastata selvityshenkilön kiireisimpään tehtävänantoon: arvioida lastensuojelun henkilöstön riittävyyttä ja ehdottaa nopeasti vaikuttavia ratkaisuja työntekijöiden kuormituksen ja vaihtuvuuden vähentämiseksi sekä lastensuojelun laadun varmistamiseksi.
Väliraportin monet sinänsä kannatettavat ehdotukset eivät kuitenkaan tunnu sellaisilta, joilla lastensuojelun sosiaalityöntekijöiden työkuormaa voitaisiin nopeasti keventää. Panostukset ennaltaehkäisyyn tai moniammatilliseen tiimiytymiseen eivät poista sitä akuuttia ongelmaa, että suurella osalla lastensuojelun sosiaalityöntekijöitä on jopa moninkertaisesti enemmän asiakkaita kuin laadukas ja vaikuttava asiakastyö edellyttäisi.
Systeemisen lastensuojelun toimintamallin levittäminen ei onnistu ilman asiakasmäärän kohtuullistamista
Kuten HS uutisoi 9.3.2018, Suomessa ollaan kokeilemassa systeemistä lastensuojelun toimintamallia osana lapsi- ja perhepalvelujen muutosohjelmaa 40 paikkakunnalla. Britanniassa kehitetty malli nojaa systeemiseen ajatteluun ja perheterapiaan. Sen konkreettisin erityispiirre on asiakastyön organisointi siten, että lastensuojelun sosiaalityötä tehdään pienessä tiimissä, jossa asiakastapauksia käsitellään yhdessä reflektoiden perheterapeutin johdolla. Koulutuksen ja tiimityön myötä työntekijät opettelevat uusia ajattelu- ja ratkaisutapoja ja siirtyvät palvelujen koordinoijan roolista tekemään intensiivistä vuorovaikutustyötä.
Brittiläisten arviointien mukaan malli on onnistuessaan lisännyt sekä asiakkaiden että työntekijöiden hyvinvointia ja asiakastyön laatua. Mallin siirtäminen uusille paikkakunnille ei kuitenkaan ole aina onnistunut. Tutkimuksen mukaan keskeisimpiä ongelmia ovat olleet liian suuret tiimit ja asiakasmäärät. Työntekijät ovat olleet pettyneitä, koska eivät ole koulutuksen jälkeen voineetkaan tehdä intensiivistä ja systeemistä asiakastyötä. Nämä kokemukset on tärkeä huomioida, jotta emme päätyisi samaan tilanteeseen.
Mallin jatkokehittäminen ja kouluttaminen eivät yksin riitä, jos systeemisestä mallista haetaan Suomessa ratkaisua. Tarvitaan lisäresursseja asiakasmäärien pienentämiseksi, jotta hyväksi todetut käytännöt voidaan todella ottaa käyttöön. Pilotoinnin tässä vaiheessa on arvioitu, että systeeminen työskentely edellyttää asiakasmäärän rajaamista 20 lapseen työntekijää kohden. Mikäli lapsen tilanne on vakava ja hänen huostaan ottamistaan tai sijoitustaan harkitaan, yhden työntekijän vastuulla voi THL:n aiemman tutkimuksen mukaan olla vuoden aikana korkeintaan 15 perheen asiakkuus.
Lastensuojelun laadun ja lasten oikeusturvan varmistaminen vaatii julkisen vallan vastuunottoa: resursseja ja tekoja
Jos asiakasmääriä halutaan pienentää kestävällä tavalla, tulisi lastensuojelun sosiaalityöntekijöiden määrää kunnissa lisätä vähintään sen ajaksi, että ennaltaehkäiseviä palveluja saadaan aidosti vahvistettua. Koko lapsiväestön kanssa toimiva sivistys-, sosiaali- ja terveyspalvelujen kokonaisuus on saatava tukemaan ja ottamaan vastuuta lapsista lapsen omassa arkiympäristössä sen sijaan, että lapsia siirrellään palvelusta toiseen tai asia kuitataan hoidetuksi tekemällä lastensuojeluilmoituksia. Valtio voisi tukea kuntia tämän siirtymävaiheen hoitamisessa erityisellä korvamerkityllä valtionosuudella. Kananojan ehdotus lisätä panostuksia perhetyöhön ja päihde- ja mielenterveysammattilaisten palkkaamiseen lastensuojelutiimien jäseniksi ei suoraan pienennä vastuusosiaalityöntekijöiden asiakasmäärää.
Raportissa sivuutetaan asiakkaana olevien lasten ja perheiden näkökulma, vaikka lapsen oikeusturvan toteutuminen ja asiakkaan oikeudet ovat vaakalaudalla suurten asiakasmäärien kuormittaneiden sosiaalityöntekijöiden käsissä. Kananoja ei kannata asiakasmäärien määrittelyä lakiin.
Mielestämme asiakasmitoitus olisi syytä kirjata lakiin, jotta asiaa voidaan valvoa lasten oikeusturvan takaamiseksi.
Elina Aaltio tutkija Lapset, nuoret ja perheet, THL
Pia Eriksson erikoistutkija Erityispalvelut, THL
Tarja Heino tutkimusprofessori Erityispalvelut, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.